Pr Signe Riisalo

Sotsiaalkaitseminister

15.01.2025

**Kirjalik küsimus seoses pensionäride tulumaksustamisega**

Lugupeetud proua Riisalo

2025. aastast tõusis tulumaks 20-lt protsendilt 22-le protsendile. 2025. aastast ei rakendata enam keskmisele vanaduspensionile tulumaksuvabastust ning pensionäridele jäi kehtima eelmise aasta tulumaksuvabastuse tase.

Lähtudes Riigikogu kodu- ja töökorra seaduse paragrahvist 147 ja ülalpool kirjeldatud asjaoludest on meil Teile järgmised küsimused:

1. Kui paljusid pensionäre puudutas 2025. aasta jaanuaris tulumaksu tõus 20-lt protsendilt 22-le protsendile arvuliselt ning rahaliselt kogusummana?
2. Milline oli nende pensionäride jaotus elukoha järgi maakondade lõikes? Palun tuua iga maakonna puhul välja puudutatud pensionäride arv.
3. Kui paljusid pensionäre puudutas 2025. aasta jaanuaris asjaolu, et keskmisele vanaduspensionile ei rakendatud enam tulumaksuvabastust? Kui palju oleks pensionäride saadav pension olnud kokku suurem, juhul kui keskmine vanaduspension oleks jäänud tulumaksuvabaks?
4. Kui paljusid üksi elavaid pensionäre puudutas üldine tulumaksumäära tõus 2025. aasta jaanuaris ja milline on neid puututav maksukoormuse tõus absoluutsummana kokku?
5. Kui paljud üksi elavad pensionärid oleksid saanud 2025. aasta jaanuaris kõrgemat pensioni, kui oleks jäänud kehtima keskmise pensioni tulumaksuvabastus?

Lugupidamisega

Riina Solman

Riigikogu liige